สุนัขมีรังแคผิดปกติไหม ควรทำอย่างไรถ้าสุนัขมีีรังแค
สุนัขมีรังแคผิดปกติไหม “รังแค” คือเศษเซลล์ผิวหนังชั้นนอกที่ผลัดออกไวกว่าปกติหรือผลัดออกแล้วไม่สามารถหลุดลอกจากผิวหนังได้ตามกลไกปกติของร่างกาย ดังนั้น การพบรังแคในสุนัขจึงบ่งบอกได้ว่ามีความผิดปกติเกิดขึ้นแล้ว ซึ่งสาเหตุของรังแคที่พบบ่อยมักเกิดจากความผิดปกติของกระบวนการผลัดเซลล์ผิวหนังที่ไวกว่าปกติพบได้จากหลายสาเหตุ เช่น การติดเชื้อแบคทีเรีย เชื้อยีสต์ เชื้อรา การติดเชื้อปรสิตต่าง ๆ เป็นภูมิแพ้ผิวหนังมีความผิดปกติของฮอร์โมนหรือพันธุกรรมเกิดขึ้น โดยลักษณะของสะเก็ดรังแค เช่น ขนาดเล็ก กลาง ใหญ่ หรือลักษณะสีของรังแคที่แตกต่างกันสามารถบ่งบอกถึงสาเหตุของความผิดปกติได้คร่าวๆ เมื่อพิจารณาร่วมกับการตรวจผิวหนังทางห้องปฏิบัติการ ดังนั้นการเฝ้าสังเกตถึงการเปลี่ยนแปลงของผิวหนังสุนัขอย่างใกล้ชิดสามารถช่วยให้ทราบถึงความผิดปกติที่เกิดขึ้นได้ตั้งแต่ระยะแรกและช่วยในการวินิจฉัยของสัตวแพทย์ได้เป็นอย่างดี การรักษารังแคสุนัขแบ่งเป็นการรักษาตามอาการและการรักษาสาเหตุที่แท้จริงของการเกิดรังแค ทั้งนี้หากสุนัขเป็นรังแคระดับน้อยและเจ้าของยังไม่สะดวกให้สุนัขเข้ารับการวินิจฉัยอย่างละเอียดอาจลองรักษาตามอาการ เช่น ใช้แชมพูยาลดสะเก็ดรังแคร่วมกับการกินยาบำรุงขน แต่หากการตอบสนองไม่ดีเท่าที่ควรแนะนำให้ตรวจผิวหนังอย่างละเอียดเพื่อค้นหาสาเหตุของการเกิดรังแคและรักษาให้ตรงจุดต่อไป

​
สุนัขมีรังแคผิดปกติไหม 

“รังแค” คือเศษเซลล์ผิวหนังชั้นนอกที่ผลัดออกไวกว่าปกติหรือผลัดออกแล้วไม่สามารถหลุดลอกจากผิวหนังได้ตามกลไกปกติของร่างกาย ดังนั้น การพบรังแคในสุนัขจึงบ่งบอกได้ว่ามีความผิดปกติขึ้น โดยสาเหตุของรังแคมักเกิดจากความผิดปกติของกระบวนการผลัดเซลล์ผิวหนังที่ไวกว่า ซึ่งมีหลายสาเหตุ โดยลักษณะของขนาดและสีของรังแคที่แตกต่างกันสามารถบ่งบอกถึงสาเหตุของความผิดปกติได้คร่าวๆ

การรักษารังแคในสุนัขมีดังนี้
1. เฝ้าสังเกตสุนัขอย่างใกล้ชิดเพื่อช่วยให้ทราบถึงความผิดปกติที่เกิดขึ้นได้ตั้งแต่ต้นและช่วยในการวินิจฉัยของสัตวแพทย์ได้เป็นอย่างดี 
2. การรักษาตามอาการ หากสุนัขเป็นรังแคระดับน้อยและเจ้าของยังไม่สะดวกให้สุนัขเข้ารับการรักษาอาจลองรักษาตามอาการ แต่หากไม่ดีขึ้น ควรให้แพทย์ตรวจอย่างละเอียดเพื่อค้นหาสาเหตุและรักษาให้ตรงจุด
12.อายุรศาสตร์ (อายุรศาสตร์) - Internal Medicine